‘Diamantsmokkelaars’ in Pretoria aangekeerArgieffoto Die Valke het vyf verdagtes in Montana, Pretoria, in hegtenis geneem nadat hulle glo ongeslypte diamante verkoop het. “Die polisie het ŉ wenk ontvang dat die mans 33.3 karaat ongeslypte diamante wil verkoop,” het brig. Hangwani Mulaudzi, woordvoerder van die Valke, in ŉ verklaring gesê. Die vyf persone het die diamante ter waarde van byna R6 miljoen in hul besit gehad. “Die verdagtes, tussen 32 en 62 jaar oud, sal binnekort in die hof verskyn op aanklag van die handeldryf in ongeslypte diamante,” het Mulaudzi bygevoeg.